cyanic-selkie/wikianc huggingface dataset:
চেচেন-রুশ সংঘর্ষ
চেচেন যুদ্ধ
১৯৯১ সালে, চেচনিয়া স্বাধীনতা ঘোষণা করে এবং চেচেন রিপাবলিক অফ ইচকেরিয়া নামকরণ করা হয়। কিছু সূত্র অনুযায়ী, ১৯৯১ থেকে ১৯৯৪ পর্যন্ত, অ-চেচেন জাতিগত জনগোষ্ঠীর হাজার হাজার মানুষ (বেশিরভাগ রাশিয়ান, ইউক্রেনীয় এবং আর্মেনিয়ান) অ চেচেন জনসংখ্যার বিরুদ্ধে সহিংসতা এবং বৈষম্যের ফলে এই প্রজাতন্ত্র ছেড়ে চলে যায়। অন্যান্য কিছু উৎস আবার এই যাওয়াকে এই সময়ের বিশেষ কোন ঘটনা বলে স্বীকার করেনা, পরিবর্তে তারা চেচনিয়ার গার্হস্থ্য পরিস্থিতির অবনতিক, চেচেন প্রেসিডেন্ট ঝোখার দুদাইভের আক্রমণাত্মক রাজনীতি এবং রাশিয়ান প্রেসিডেন্ট বরিস য়েলৎসিনের রাজনৈতিক উচ্চাকাঙ্ক্ষাকে দায়ী করে। ১৯৯৪ সালে রাশিয়ান আর্মি গ্রজনি প্রবেশ করে, কিন্তু, দুই বছরের তীব্র যুদ্ধের পর, রাশিয়ান সৈন্যরা অবশেষে চেচনিয়া থেকে খাসাভিয়ার চুক্তি অনুযায়ী সৈন্য প্রত্যাহার করে নেয়। চেচনিয়া তার 'ডি ফ্যাক্টো' স্বাধীনতা রক্ষা করে কিন্তু ১৯৯৯ সালে আবার দ্বিতীয় যুদ্ধ শুরু হয়।
১৯৯৯ সালে, চেচেনের ইসলামী শক্তির ডাগেস্তান আক্রমণের প্রতিক্রিয়ায় রাশিয়ার সরকারী বাহিনী চেচনিয়ায় একটি সন্ত্রাসবিরোধী প্রচার শুরু করে। ২০০০ সালের প্রথম দিকে রাশিয়া প্রায় পুরোপুরি গ্রজনি শহর ধ্বংস করেছিল এবং চেচনিয়াকে মস্কোর সরাসরি নিয়ন্ত্রণে রাখতে সফল হয়। নর্মান নাইমার্ক এর মতে, "গুরুতর প্রমাণ ইঙ্গিত দেয় যে, রাশিয়ার সরকার ১৯৯০ এর দশকের মাঝামাঝি, যুদ্ধে পরাজিত হলে চেচেনদের নির্বাসনের পরিকল্পনা করেছিল।"
চেচেন বিদ্রোহ
২০০০ সালের মে মাসে দ্বিতীয় চেচেন যুদ্ধ শেষ হওয়ার পর থেকে, বিশেষ করে চেচনিয়া, ইঙ্গুশেটিয়া এবং ডাগেস্তানে অল্পমাত্রার বিদ্রোহ চলছিল। রাশিয়ার নিরাপত্তা বাহিনী তাদের কিছু নেতা, যেমন শামিল বাসায়ভ কে হত্যা করে ফেলতে সফল হয়েছিল, তিনি ১০ই জুলাই, ২০০৬ তারিখে নিহত হন। বাসায়ভের মৃত্যুর পর, ডক্কা উমারভ ২০১৩ সালে বিষক্রিয়ায় মৃত্যুর আগে পর্যন্ত, উত্তর ককেশাসে বিদ্রোহী বাহিনীর নেতৃত্ব দেন।
চেচনিয়া এবং অন্যান্য উত্তর ককেশীয় প্রজাতন্ত্রের মৌলবাদী ইসলামপন্থীরা সারা রাশিয়া জুড়ে সন্ত্রাসী হামলার জন্য দায়ী বলে মনে করা হয়, বিশেষকরে ১৯৯৯ সালে রাশিয়ান অ্যাপার্টমেন্ট বোমা হামলা, ২০০২ সালে মস্কো থিয়েটার পণবন্দী সংকট, ২০০৪ সালে বেসলান স্কুল পণবন্দী সংকট, ২০১০ সালের মস্কো মেট্রো বোমা হামলা এবং ২০১১ সালে ডোমোডেডোভো আন্তর্জাতিক বিমানবন্দর বোমা হামলা।
বর্তমানে, চেচনিয়া এখন রাশিয়ান নিযুক্ত নেতা রমজান কাদিরভের শাসনের অধীনে রয়েছে। যদিও তেল সমৃদ্ধ অঞ্চলটি কাদিরভের অধীনে আপেক্ষিকভাবে স্থিতিশীল রয়েছে, সমালোচক ও নাগরিকদের বক্তব্য অনুযায়ী সংবাদপত্রের স্বাধীনতা হরণ এবং অন্যান্য রাজনৈতিক ও মানবাধিকার লঙ্ঘনের অভিযোগে তাকে অভিযুক্ত করা হয়েছে। এই চলমান রাশিয়ান শাসনের কারণে, এলাকার বিচ্ছিন্নতাবাদী গোষ্ঠীগুলি দ্বারা ছোটখাটো গেরিলা হামলা হয়েছে। এর সঙ্গে যুক্ত হয়েছে, এই অঞ্চলে ইসলামী রাষ্ট্রের সাথে জিহাদী দলগুলির সংযুক্তিকরণ।
হতাহত
পর্যাপ্ত নথির অভাবে এবং সংঘর্ষের দীর্ঘ সময়কালের কারণে এই সংঘর্ষের সঠিক ক্ষয়ক্ষতি নিরূপন করা কঠিন। এক উৎস থেকে জানা যায় যে,১৯৯০ এবং ২০০০ এর দশকে প্রথম এবং দ্বিতীয় চেচেন যুদ্ধে অন্তত ৬০,০০০ চেচেন নিহত হয়। চেচিনিয়ার অন্তর্বর্তীকালীন পার্লামেন্টের প্রধান, টস জাবরাইলভের মতে অন্তত ১৫০,০০০ বা ১৬০,০০০ পর্যন্ত চেচেন মারা যেতে পারে।
রামসুন্দর পাইলট উচ্চ বিদ্যালয়, বিশ্বনাথ, সিলেট
এখানে তিনটি ভবন, একটি খেলার মাঠ, একটি গ্রন্থাগার, একটি পরীক্ষাগার রয়েছে। বিদ্যালয়তে এক হাজারেরও বেশি শিক্ষার্থী রয়েছে। বিভাগ রয়েছে: বিজ্ঞান, কলা ও বাণিজ্য। এই ছাত্রের জন্য ৩০ জন শিক্ষক, একজন প্রধান শিক্ষক, দুইজন প্রশাসক রয়েছে। একটি কর্মমুখী শিক্ষাও চালু আছে। এতে আছে: ভবন রক্ষণাবেক্ষণ, বৈদ্যুতিক ও যান্ত্রিক বিভাগ।
ফারহান আখতার
এক্সেল এন্টারটেইনমেন্ট নামে একটি প্রযোজনা সংস্থা স্থাপন করে ঋতেশ সিধ্বনির সঙ্গে ফারহান প্রথম পরিচালনা করেন দিল চাহতা হ্যায় (২০০১) ছবিটি। আধুনিক যুবসমাজকে চিত্রায়িত করার জন্য এই ছবিটি সমালোচকদের প্রশংসা অর্জন করে এবং একটি জাতীয় পুরস্কারও লাভ করে। এরপর তিনি নির্মাণ করেন কাল্ট যুদ্ধ চলচ্চিত্র লক্ষ্য (২০০৪) এবং ব্রাইড অ্যান্ড প্রেজুডিস (২০০৪) ছবির জন্য সাউন্ডট্র্যাকের জন্য গীত রচনা করে হলিউডে পদার্পণ করেন। এরপর তিনি নির্মাণ করেন বাণিজ্যিকভাবে সফল ডন (২০০৬) ছবিটি। এছাড়া এইচআইভি-এইডস সচেতনা প্রসারে পজিটিভ (২০০৭) নামে একটি স্বল্পদৈর্ঘ্যের ছবিও পরিচালনা করেন ফারহান।
যদিও দ্য ফকির অফ ভেনিস ছবিতে তিনি অভিনেতা হিসাবে কর্মজীবন শুরু করেছিলেন, কিন্তু তার অভিনীত ও প্রথম মুক্তিপ্রাপ্ত ছবিটি হল রক অন!! (২০০৮)। এই ছবিটির জন্য তিনি প্রযোজক হিসাবে হিন্দিতে শ্রেষ্ঠ কাহিনিচিত্র বিভাগে জাতীয় চলচ্চিত্র পুরস্কার অর্জন করেন। সেটি ছিল তার প্রাপ্ত দ্বিতীয় জাতীয় পুরস্কার। চিত্রনাট্য রচনার মাধ্যমে পরীক্ষানিরীক্ষা শুরু করা করার আগে তিনি জিন্দেগি না মিলেগি দোবারা (২০১১) ছবিটি প্রযোজনা করেন এবং সেই ছবিতে অভিনয়ও করেন। ছবিটি বাণিজ্যিকভাবে সাফল্য অর্জন করার পাশাপাশি সমালোচকদের প্রশংসা অর্জনেও সফল হয় এবং এই ছবিটির জন্য শ্রেষ্ঠ পার্শ্বচরিত্র অভিনেতা বিভাগ সহ চারটি বিভাগে ফারহান ফিল্মফেয়ার পুরস্কার লাভ করেন। সেই বছরই তিনি ডন ছবির সিক্যোয়েল ডন ২ (২০১১) পরিচালনা করেন। এই ছবিটি এখনও পর্যন্ত তার সর্বাধিক লাভজনক ছবি। এরপর ২০১৩ সালে ভাগ মিলখা ভাগ ছবিতে মিলখা সিং-এর ভূমিকায় অভিনয় করে তিনি বিশেষ সাফল্য অর্জন করেন। এই ছবিতে অভিনয়ের জন্য তিনি শ্রেষ্ঠ অভিনেতা বিভাগে ফিল্মফেয়ার পুরস্কারও অর্জন করেন। ২০১৬ সালে ক্রাইম থ্রিলার ওয়াজির ও কমেডি ড্রামা দিল ধড়কনে দো ছবি দু’টিতে অভিনয়ে করেও বিশেষভাবে প্রশংসিত হন।
প্রারম্ভিক ও ব্যক্তিগত জীবন
ফারহান আখতার হলেন চিত্রনাট্যকার দম্পতি জাভেদ আখতার ও হানি ইরানির পুত্র। তার জন্ম বোম্বাই (অধুনা মুম্বই) শহরে। চিত্রনাট্যকার-পরিচালক জোয়া আখতার তার বোন। ফারহানের ছেলেবেলায় তার বাবা-মায়ের মধ্যে বিবাহবিচ্ছেদ ঘটে যায়। ১৯৮৪ সালে তার বাবা শাবানা আজমিকে বিয়ে করেন। ফারহান জানিয়েছেন যে, কর্মজীবনে তার "কঠোরতম" সমালোচক হলেন তার বাবা-মা এবং তিনি চলচ্চিত্র শিল্পে নিজের "অনুপ্রেরণা" মনে করেন রবার্ট ডি নিরোকে। মায়ের দিক থেকে ফারহান একজন জরথুস্ত্রবাদী ইরানি বংশোদ্ভূত। বাবা জাভেদ আখতারের অভিভাবকত্বে বোন জোয়ার সঙ্গে ফারহান বড়ো হয়েছিলেন এক অজ্ঞেয়বাদী পরিবেশে। উল্লেখ্য, জাভেদ আখতার কোনও ধর্মের বিশ্বাস করেন না।
ফারহান আখতার হলেন উর্দু কবি জান নিসার আখতারের পৌত্র এবং কবি মুজতার খৈরাবাদির প্রপৌত্র। মুজতার খৈরাবাদি ছিলেন ইসলামি বিদ্যা ও ধর্মতত্ত্বের এক বিশেষজ্ঞ। মির্জা গালিবের অনুরোধে তিনি গালিবের প্রথম দিওয়ান সম্পাদনা করেছিলেন এবং পরবর্তীকালে তার বাসভূমি খৈরাবাদে ১৮৫৭ সালে ভারতীয় বিদ্রোহের এক গুরুত্বপূর্ণ ব্যক্তিত্বে পরিণত হন। ফারহান আখতার হলেন ফারাহ খান ও সাজিদ খানের জ্ঞাতিভাই। তিনি পড়াশোনা করেন মুম্বইয়ের মানেকজি কুপার স্কুলে এবং তারপর মুম্বইয়েরই এইচআর কলেজে আইনবিদ্যায় ডিগ্রি অর্জনের জন্য ভর্তি হন।
তিন বছরের প্রণয়ের পর ২০০০ সালে ফারহানের সঙ্গে অধুনা ভবানীর বিবাহ সম্পন্ন হয়। ফারহান পরিচালিত প্রথম ছবি দিল চাহতা হ্যায়-এর চলচ্চিত্রায়ন চলাকালীন তাঁদের প্রথম আলাপ হয়েছিল। উল্লেখ্য, এই ছবিতে কেশবিন্যাসকারী হিসাবে কাজ করে অধুনাও প্রথম বলিউডে পদার্পণ করেছিলেন। শাক্যা ও আকিরা নামে তাঁদের দুই কন্যাও রয়েছে। ২০১৬ সালের ২১ জানুয়ারি তারা বিবাহবিচ্ছেদের মাধ্যমে তাদের ১৬ বছরের দাম্পত্য জীবনের সমাপ্তির কথা ঘোষণা করেন।
কর্মজীবন
যশ চোপড়ার লমহে (১৯৯১) ছবির পরিবেশনা ও পরিচালনায় শিক্ষানবিশ হিসাবে কাজ করেন ফারহান আখতার। সেই সময় তার বয়স ছিল সতেরো বছর। পরে তিনি "স্ক্রিপ্ট শপ" নামে একটি বিজ্ঞাপন প্রযোজনা সংস্থায় প্রায় তিন বছর কাজ করেন। নিজে চলচ্চিত্র পরিচালনা ও চিত্রনাট্য রচনার আগে তিনি পঙ্কজ পরাশর পরিচালিত হিমালয় পুত্র (১৯৯৭) ছবিতে সহকারী পরিচালকের কাজ করেন।
পরিচালনা, চিত্রনাট্য রচনা ও প্রযোজনা
ফারহান আখতার চিত্রনাট্য রচনা ও চলচ্চিত্র পরিচালনার মাধ্যমে চলচ্চিত্র জগতে পদার্পণ করেন দিল চাহতা হ্যায় (২০০১) ছবিটির মাধ্যমে। ১৯৯৯ সালে ফারহান ও ঋতেশ সিধ্বানি একসঙ্গে এক্সেল এন্টারটেইনমেন্ট নামে যে প্রযোজনা সংস্থাটি প্রতিষ্ঠা করেছিলেন, সেই সংস্থাই এই ছবিটি প্রযোজনা করে। ছবিটি সমালোচকদের প্রশংসা অর্জনেও সক্ষম হয়। তিন মাসেরও বেশি সময় ধরে সিডনি, গোয়া ও মুম্বইতে ছবিটি চলচ্চিত্রায়িত হয়েছিল। বহুপ্রশংসিত হওয়ায় ছবিটি তার কর্মজীবনের সন্ধিস্থল হিসাবে চিহ্নিত হয়। ছবিটির উপজীব্য ছিল মুম্বই শহরের পাশ্চাত্য ভাবধারার অনুগামী তরুণদের জীবন। গোয়া ও নিউ ইয়র্ক ভ্রমণের অভিজ্ঞতা এবং সেই সঙ্গে তার এক বন্ধুর শোনানো গল্পের ভিত্তিতে ফারহান এই ছবির চিত্রনাট্য রচনা করেছিলেন। আন্তর্জাতিক খ্যাতি অর্জনের সঙ্গে সঙ্গে ছবিটি ভারতীয় চলচ্চিত্রে বিশেষ স্থান অর্জন করে এবং এই ছবিটির জন্য ফারহানকে ভারতীয় চলচ্চিত্র জগতে "নব্য তরঙ্গ"-এর প্রবর্তকের সম্মান দেওয়া হয়। সমালোচক জিয়া উস সালাম ফারহানের পরিচালনার প্রশংসা করে দ্য হিন্দু পত্রিকায় লেখেন: "প্রথম প্রচেষ্টাতেই জাভেদ আখতারের পুত্র তার বংশপরিচয়ের যথেষ্ট নিদর্শন রেখেছেন, যা ইঙ্গিত করে সেই প্রতিশ্রুতি একদিন না একদিন পরিপূর্ণ হবেই।" ছবিটি একাধিক পুরস্কার জয় করে এবং একাধিক বিভাগের জন্য মনোনীতও হয়। ২০০২ সালে হিন্দি ভাষায় শ্রেষ্ঠ কাহিনিচিত্র বিভাগে জাতীয় চলচ্চিত্র পুরস্কার এই ছবিটিই অর্জন করেছিল। ছবিটি প্রদর্শিত হয়েছিল ভারতের আন্তর্জাতিক চলচ্চিত্র উৎসব, পাম স্প্রিংস আন্তর্জাতিক চলচ্চিত্র উৎসব ও অস্টিন চলচ্চিত্র উৎসবে। সেই বছরই ফারহান ও তার বোন জোয়া আখতার লগান ছবির একটি ইংরেজি গান রচনার কাজে তাঁদের বাবাকে সাহায্য করেন। এই গানটিতে সুরারোপ করেছিলেন এ. আর. রহমান।
ফারহানের পরবর্তী প্রকল্পটি ছিল লক্ষ্য (২০০৪)। হৃতিক রোশন ও প্রীতি জিন্টা অভিনীত এই ছবির উপজীব্য উদ্দেশ্যবিহীনভাবে ঘুরে বেড়ানো এক তরুণের জীবন, যে শেষপর্যন্ত জীবনের একটি লক্ষ্য স্থির করতে সক্ষম হয়। ছবিটির শ্যুটিং হয় লাদাখ দেরাদুন ও মুম্বইতে। এই ছবির মাধ্যমেই ফারহান ও হৃতিকের একযোগে কাজ করার সূত্রপাত ঘটে। ছবির চিত্রনাট্য রচনা ও পরিচালনার কাজ শুরুর আগে তাঁকে সেনাবাহিনী নিয়ে পড়াশোনাও করতে হয়। ফারহানের নিজের কথায়, এই ছবির বিষয়বস্তু ছিল "নিজেকে খোঁজা"। তিনি মনে করতেন, একই চরিত্র ও পরিস্থিতিকে যদি অন্যত্র স্থাপন করা হত, তাহলেও গল্পের মূল সূরটি একই থাকত। কারণ, ছবির বিষয়বস্তু যুদ্ধ হিসাবে উল্লিখিত হলেও আসলে তা নয়। মুক্তিলাভের পর ছবিটি বক্স অফিসে সাফল্য অর্জন করতে পারেনি। দ্য টাইমস অফ ইন্ডিয়া পত্রিকায় পারুল গুপ্ত ছবিটির নেতিবাচক সমালোচনা করেন। তার ব্যাখ্যা অনুসারে, "যখন ফারহান আখতার, যাঁকে হিন্দি ছবির জগতে উপভোগ্যতার প্রতীক মনে করা হয়, তার পরিচালনায় এমন তুচ্ছতা উঠে আসে, তখন তা মেনে নেওয়া কঠিন হয়ে দাঁড়ায়।" অপরপক্ষে বিবিসি-র মনীশ গজ্জর ছবিটির ইতিবাচক সমালোচনা করে লেখেন, "তরুণ ফারহান আখতার আবার প্রমাণ করলেন যে তিনি এযাবৎকালীন বলিউডের শ্রেষ্ঠ পরিচালকদের অন্যতম। তিনি চিত্রনাট্য ও কৌশলগত দিকগুলির প্রতি পূর্ণ মনোযোগ আরোপ করেছিলেন এবং তার ফলে একটি মার্জিত কাজ উঠে এসেছে।"
ইতিমধ্যে ফারহান ও তার বোন জোয়া আখতার তাঁদের বাবা জাভেদ আখতারের সুপারিশ ক্রমে গুরিন্দর চাড্ডার হলিউড ছবি ব্রাইড অ্যান্ড প্রেজুডিস-এর (২০০৪) জন্য ইংরেজি ভাষায় গান রচনা করেন। হিন্দি ছবির গান, ওয়েস্ট সাইড স্টোরি, ফিডলার অন দ্য রুফ ও গ্রিজ অবলম্বনে অনু মালিক এই ছবিতে সুরারোপ করেন।
২০০৬ সালে ফারহান ডন ছবিটি পরিচালনা করেন। তিনিই ছিলেন এই ছবির প্রযোজক ও চিত্রনাট্যকার। ছবিটি ছিল ১৯৭৮ সালে মুক্তিপ্রাপ্ত এবং অমিতাভ বচ্চন অভিনীত ডন ছবির পুনঃসৃজন। এই ছবিতে নাম ভূমিকায় অভিনয় করেন শাহরুখ খান। এই ছবিটিই ছিল ছবি পুনর্নির্মাণের ক্ষেত্রে ফারহানের প্রথম প্রকল্প। ডন চরিত্রটি প্রবাদপ্রতিম ও জনপ্রিয় হয়ে ওঠে। তা সত্ত্বেও ফারহান বলেছিলেন যে, তিনি "পুনর্নির্মাণ বাহিনীর পুরোধাপুরুষ" হয়ে উঠতে চান না এবং চলচ্চিত্র জগতে পুনর্নির্মাণ ধারার সঙ্গে তার নাম যুক্ত হলে তিনি অস্বস্তি বোধ করেন। ২০০৬ সালের ২০ অক্টোবর মুক্তিপ্রাপ্ত এই ছবিটি বক্স অফিসে "হিট" ঘোষিত হয় এবং বিশ্বব্যাপী প্রায় ১.০৫ লক্ষ কোটি টাকা আয় করে। সংলাপের জন্য ছবিটি বিশেষ খ্যাতি লাভ করে। যদিও সমালোচকেরা প্রধানত ফারহানের পরিচালনা ও চিত্রনাট্যেরই নেতিবাচক সমালোচনা করেন। বলিউড হাঙ্গামার তরণ আদর্শ বলেন যে, ফারহান "দক্ষতার শিখরে উত্তীর্ণ হয়েছিলেন, কিন্তু একটি প্রস্তুত ক্ল্যাসিক হাতে থাকা সত্ত্বেও এইবার গল্পকথক এটিকে সঠিকভাবে ব্যবহার করতে পারলেন না।"
সেই বছরই ফারহান পরিচালনা করেন পজিটিভ ছবিটি। শেরনাজ ইটালিয়া ও ফ্রেঞ্জি কোডাজি প্রযোজিত এই ছবিতে অভিনয় করেন বোমান ইরানি ও শাবানা আজমি। এটি ছিল ১২ মিনিটের একটি স্বল্পদৈর্ঘ্যের ছবি। ছবিটির মূল উপজীব্য ছিল এইচআইভি-এইডস আক্রান্ত এক ব্যক্তির প্রতি তার পরিবারের মানসিকতা। ছবিটির শ্যুটিং হয় মুম্বইতে। ছবিটি নির্মাণের উদ্দেশ্য ছিল এই জাতীয় সমস্যা সম্পর্কে সচেতনতা বৃদ্ধি করা। এই ছবিটির মাধ্যমেই অর্জুন মাথুর চলচ্চিত্র জগতে পদার্পণ করেন। ছবিটির উদ্দেশ্য সম্পর্কে বলতে গিয়ে ফারহান বলেছিলেন যে, "আর পাঁচটা সামাজিক লজ্জার মতোই অনেকে বিশ্বাস করেন যে, এইচআইভি রোগীদের আলাদা করে দেওয়া উচিত। এই রোগটির বিহিত করা নিয়েও তাঁদের মধ্যে অনেক ভুল ধারণা রয়েছে। ভারতে যেহেতু একান্নবর্তী পরিবারের সংখ্যা অনেক, সেহেতু এই রোগে আক্রান্ত ব্যক্তিদের সমর্থন করার মূল্যটি অনুধাবন করা অত্যন্ত জরুরি। পজিটিভ-এ ঠিক সেই কথাটিই বলা হয়েছে।" ছবিটিতে সুরারোপ করেন রাম সম্পৎ। তবে এটিতে কোনও গান নেই। ছবিটি ছিল মীরা নায়ার, সন্তোষ শিবন, বিশাল ভরদ্বাজ ও ফারহান পরিচালিত স্বল্পদৈর্ঘ্যের চারটি ছবির ধারাবাহিক "এইডস জাগো"-এর ("এইডস অ্যাওয়েক") একটি অংশ। মূল ধারাবাহিক ছিল মীরা নায়ারের মীরাবাই ফিল্মস, স্বেচ্ছাসেবী সংস্থা আবাহন ও বিল অ্যান্ড মেলিন্ডা গেটস ফাউন্ডেশনের একটি যৌথ উদ্যোগ।
লোকশিল্প
থাম্ব|লোকশিল্প কোন সমাজের মৌলিক সংস্কৃতিকে তুলে ধরে। এই লোকেশন এর মাধ্যমে একটি জাতির আচার-আচরণ মনোভাব প্রথা সম্পর্কে গভীরভাবে জানা যায়। লোকশিল্প লোক সংস্কৃতির প্রেক্ষাপটে তৈরি সমস্ত ধরনের চাক্ষুষ শিল্পকে অন্তর্ভুক্ত করে। লোকশিল্পের অনেক ধরনের সংজ্ঞা রয়েছে, তবে সাধারণত বস্তুগুলি কেবলমাত্র আলংকারিক হওয়ার পরিবর্তে কিছু ধরনের ব্যবহারিক উপযোগ থাকে। লোক শিল্পের নির্মাতারা সাধারণত সংস্কৃতির ললিতকলা ঐতিহ্যের পরিবর্তে একটি জনপ্রিয় ঐতিহ্যের মাধ্যমে প্রশিক্ষিত হয়ে থাকেন। গোষ্ঠীবদ্ধ মানুষ যারা উন্নত সমাজের কাঠামোর মধ্যে বিরাজমান করে কিন্তু ভৌগোলিক অথবা সাংস্কৃতিক কারণে শিল্পের উন্নত ধারা থেকে বিচ্ছিন্ন হয়ে পড়ে, তাদের নির্মিত এ শিল্পকে লোকশিল্প রূপে বিবেচনা করা হয়।
লোকশিল্প শব্দ দ্বারা যেসব বস্তুকে অন্তর্ভুক্ত করা হয় সেগুলো বিভিন্নভাবে পরিবর্তিত হয় এবং বিশেষ করে "সাংস্কৃতিক উৎপাদনের বিভিন্ন শ্রেণীগুলি ইউরোপে তার ব্যবহার দ্বারা বোঝা যায়, যেখানে শব্দটির উৎপত্তি ঘটে, এবং মার্কিন যুক্তরাষ্ট্রে, যেখানে এটি বেশিরভাগ ক্ষেত্রেই উন্নত হয়।
লোকশিল্প একটি সম্প্রদায়ের সাংস্কৃতিক জীবনের শিকড় এবং জীবন ব্যবস্থা প্রতিফলিত হয়। তারা লোকশিল্প এবং সাংস্কৃতিক ঐতিহ্য ক্ষেত্রের সাথে যুক্ত সুস্পষ্ট সংস্কৃতির চিরায়ত রূপকে ধারণ করে। দৃশ্যমান লোকশিল্প একটি ঐতিহ্যগত সম্প্রদায়ের মধ্যে ব্যবহারের জন্য ঐতিহাসিকভাবে তৈরি করা বস্তুসমূহকে অন্তর্ভুক্ত করে। অদৃশ্য লোকশিল্প সঙ্গীত, নাচ এবং আখ্যান কাঠামোর মতো শিল্পসমূহকে অন্তর্ভুক্ত করে। প্রকৃতপক্ষে দৃশ্যমান এবং অদৃশ্য উভয়ই গড়ে উঠেছিল তখনকার প্রয়োজন মিটানোর জন্য। যখনই এর বাস্তবিক উদ্দেশ্য শেষ হয়ে যায় বা হারিয়ে যায়, তবে এর প্রাথমিক উদ্দেশ্যে বা যে কারণে এটি সৃষ্টি হয়েছিল তা প্রয়োজনীয়তা ছাড়া সেটির রুপান্তরের কোন কারণ অবশিষ্ট থাকে না।
নকশি ছাঁচ লোকশিল্পকলার একটি স্থায়ী ফর্ম। মাটি, পাথর অথবা কাঠ দিয়ে বিভিন্ন ডিজাইনের ছাঁচ তৈরি করা হয়। এ ছাঁচে ফেলে বস্ত্তকে বিভিন্ন আকৃতিতে রূপদান করা হয়। কাঠের নকশা করা ছাঁচে রং লাগিয়ে কাপড় ও কাঁথা ছাপানো হয়। কাঠ, মাটি ও পাথরের ছাঁচে মিঠাই, ক্ষীর, আমসত্ত্ব, গুড়ের পাটালি ইত্যাদি তৈরি করা হয়।
বহিঃসংযোগ
বাংলাদেশের গ্রামে গ্রামে কাঁসা ও পিতলের বাসনপত্র এককালে বেশ প্রচলিত ছিল। আজও শত শত গ্রাম্য কারিগর তৈরি করে বিচিত্র ধরনের তৈজসপত্র। প্রথমে মাটির ছাঁচ করে তার মধ্যে ঢেলে দেয় গলিত কাঁসা। ধীরে ধীরে এ গলিত ধাতু ঠান্ডা হয়ে আসে। তখন ওপর থেকে মাটির ছাঁচটি ভেঙে ফেললেই ভিতর থেকে বেরিয়ে আসে বদনা, বাটি, গ্লাস, থালা ইত্যাদি। তারপর এগুলো পালিশ করা হয়। এ ধরনের বাসনে নানা রকম ফুল পাতার নকশা বা ফরমাশকারীর নাম খোদাই করা থাকে। এমনকি আজকাল অতি আধুনিক গৃহসজ্জার সামগ্রী হিসেবে তামা-পিতলের ঘড়া, থালা, ফুলদানি ব্যবহৃত হতে দেখা যায়।
পোড়ামাটির কাজের ঐতিহ্য এ দেশে বহু যুগের। মাটির কলস, হাঁড়ি, পাতিল, সানকি, ফুলদানি, দইয়ের ভাঁড়, রসের ঠিলা, সন্দেশ ও পিঠার ছাঁচ, টেপা পুতুল ইত্যাদি গড়বার কাজে বাংলাদেশের পালপাড়া ও কুমোরপাড়ার অধিবাসীরা সারা বছরই ব্যস্ত থাকে। আধুনিক রুচির ফুলদানি, ডাইদানি, চায়ের সেট, কৌটা, বাক্স বা ঘর সাজাবার নানা ধরনের শৌখিন সামগ্রী সব কিছুই মাটি দিয়ে তৈরি করা হচ্ছে। এছাড়া পুরাকালের মসজিদ বা * মন্দিরের গায়ে যেসব নকশাদার ইট দেখা যায় তা এদেশের লোকশিল্পের এক অতুলনীয় নিদর্শন।
খুলনার মাদুর এবং সিলেটের শীতলপাটি সকলের কাছে পরিচিত। গ্রীষ্মকালে ব্যবহারে আরামদায়ক বলেই নয়, শীতলপাটির নকশা একটি মৌলিক বৈশিষ্ট্যের পরিচায়ক। অতীতে শীতলপাটির বহু দক্ষ কারিগর ছিল। এ শিল্পীদের দিয়ে এককালে ঢাকার নবাব পরিবার হাতির দাঁতের শীতলপাটি তৈরি করিয়েছিলেন। ঢাকার জাদুঘরে তা সংরক্ষিত আছে। আমাদের গ্রামের ঘরে ঘরে যে শিকা, হাতপাখা, ফুলপিঠা তৈরি করা হয়, তা মোটেই অবহেলার জিনিস নয়। সাধারণ সামগ্রী হলেও যাঁরা এগুলো তৈরি করেন তাঁদের সৌন্দর্যপ্রিয়তার প্রকাশ ঘটে এসব জিনিসের মধ্য দিয়ে।
বাঁশ ের নানা রকম ব্যবহার ছাড়া আমাদের চলতেই পারে নট ছোটোখাটো সামান্য হাতিয়ারের সাহায্যে আমাদের কারিগররা বাঁশ দিয়ে আজকাল আধুনিক রুচির নানা ব্যবহারিক সামগ্রী তৈরি করছে যা শুধু আমাদের নিজেদের দেশেই নয়, বিদেশেও বহুল পরিমাণে ব্যবহৃত হচ্ছে। এছাড়া শোলাশিল্পের উৎকৃষ্ট সৃজনশীল নমুনা দেখা যায় পুতুল, টোপর ইত্যাদির মধ্যে।
কাপড়ের পুতুল তৈরি করা আমাদের দেশের মেয়েদের একটি সহজাত শিল্পগুণ। অনেকাংশে এসব পুতুল প্রতীকধর্মী। এগুলো যেমন আমাদের দেশের ঐতিহ্য ও জীবনের প্রতিনিধিত্ব করে, তেমনি বিদেশি পয়সাও উপার্জন করে।
লোকশিল্প সংরক্ষণ ও সম্প্রসারণের দায়িত্ব আমাদের সকলের। বাংলাদেশের বিভিন্ন শহর, শহরগুলি এবং গ্রামের হাজার হাজার নারী-পুরুষ আছে, যারা কাজ করতে চায় অথচ কাজের অভাবে দিন দিন দারিদ্র্যের শিকার হচ্ছে। সুপরিকল্পিত উপায়ে এবং সুরুচিপূর্ণ লোকশিল্প প্রস্তুতির দিকে মনোযোগ দিলে তাদের সমস্যার কিছুটা সমাধান হবে।
(পরিমার্জিত)
তেহরি বাঁধ
তেহরি বাঁধ ভারতের সর্বোচ্চ বাঁধ এবং বিশ্বের সর্বোচ্চ বাঁধগুলির মধ্যে একটি। এটি ভারতের উত্তরাখণ্ড রাজ্যের তেহরির কাছে ভাগীরথী নদীর উপর নির্মিত বহুমুখী পাথর এবং মাটি ভরাট কৃত্রিম বাঁধ। এটি টিএইচডিসি ইন্ডিয়া লিমিটেডের এবং তেহরি হাইড্রোইলেক্ট্রিক কমপ্লেক্সয়ের প্রাথমিক বাঁধ। বাঁধের প্রথম পর্যায়ের কাজ ২০০৬ সালে সম্পন্ন হয়েছিল। বাঁধের জলাধারের জল দ্বারা সেচ, পৌর এলাকার জল সরবরাহ এবং ১০০০ মেগাওয়াট (১,৩০০,০০০ এইচপি) জলবিদ্যুতের উৎপাদন করা হয়। এছাড়া বাঁধ প্রকল্পের অংশ হিসাব ১,০০০ মেগাওয়াট ভ্যেরিয়েবল-স্পিড পাম্পড-স্টোরেজ প্রকল্প বর্তমানে মে ২০১৮ সালে প্রত্যাশিত উদ্ভোদনের জন্য নির্মাণাধীন।
কারিগরী বিবরণ
বাঁধটি একটি ২৬০.৫ মি (৮৫৫ ফুট) উচু শিলা এবং আর্থ-ফিল এমব্যাঙ্কমেন্ট বাঁধ। বাঁধের দৈর্ঘ্য ৫৭৫ মিটার (১,৮৮৬ ফুট), চূড়ায় প্রসস্ততা ২০ মিটার (৬৬ ফুট) এবং ভূমিতে প্রসস্ততা ১,১২৮ মিটার (৩,৭০১ ফুট)। বাঁধটি ৫০ বর্গ কিলোমিটারের (২২ বর্গ মাইল) একটি পৃষ্ঠতল সহ ৪.০ ঘন কিলোমিটার (৩,২০০,০০০ একরফট) একটি জলাধার তৈরি করে। তেহরি বাঁধের বিদ্যুত কেন্দ্রের বিদ্যুৎ উৎপাদন ক্ষমতা ১০০০ মেগাওয়াট। এছাড় রয়েছে ১০০০ মেগাওয়াটের পাম্প স্টোরেজ হাইড্রোয়েক্ট্রিসিটি  বিদ্যুৎ উৎপাদন কেন্দ্র। পাম্প-স্টোরেজ প্ল্যান্টের জন্য নিম্ন জলাশয় কটেশ্বর বাঁধ দ্বারা জলকে প্রবাহিত করা হয়।
আলিগড় মুসলিম বিশ্ববিদ্যালয়
thumb|right|ভিক্টোরিয়া ফটক, বিশ্ববিদ্যালয়ের একটি বিখ্যাত স্থাপনা আলিগড় মুসলিম বিশ্ববিদ্যালয় ভারতের উত্তর প্রদেশ অঙ্গরাজ্যের আলিগড় শহরে অবস্থিত। কেমব্রিজ বিশ্ববিদ্যালয়ের আদলে প্রতিষ্ঠিত এই শিক্ষা প্রতিষ্ঠানটি ব্রিটিশ রাজত্বের সময় ভারতের সেরা শিক্ষা প্রতিষ্ঠানগুলোর একটিতে পরিগণিত হয়। তৎকালীন অনেক স্বনামধন্য মুসলিম চিন্তাবিদ ও উর্দূ ভাষার বিখ্যাত কবি ও লেখক এই বিশ্ববিদ্যালয় থেকে স্নাতক সম্পন্ন করেছেন।
ইতিহাস
== আবাসিক হলসমূহ ==
বিভাগ সমূহ
১১৫৫ একরের এই বিশাল ক্যাম্পাস জুড়ে রয়েছে কিছু বিখ্যাত স্থাপনা।
এই বিশ্ববিদ্যালয়ে ১২টি অনুষদে (Agricultural Sciences, Arts, Commerce, Engineering & Technology, Law, Life Sciences, Medicine, Management Studies & Research, Science, Social Sciences, Theology, Unani Medicine) মোট ৭৪ টি ডিপার্টমেন্ট রয়েছে।
দুষ্মন্ত
দুষ্মন্ত (दुष्यन्त) প্রাচীন ভারতীয় সাহিত্যের একটি চরিত্র, শকুন্তলার স্বামী, ভরতের পিতা। কালিদাসের শকুন্তলা নাটক ও মহাভারত মহাকাব্যে এই চরিত্রটি এসেছে। দুষ্মন্ত নামের অর্থ ”শত্রু বিনাশকারী”। মহাভারত অনুসারে, দুষ্মন্ত ইলিনা এবং রথনতারার সন্তান। দুষ্মন্ত সুর, ভীম, প্রবসু এবং বসুর মধ্যে সবার চেয়ে বড় হওয়ায় তাকে হস্তিনাপুরের রাজা নির্বাচিত করা হয়েছিল। তিনি কুরু ব্বংশের পূর্বপুরুষ। মৃগয়া যাবার পথে এক গভীর জঙ্গলে কম্ব ঋষির আশ্রমে তার সাথে শকুন্তলার পরিচয় ও পরিণয় হয়েছিল। তাদের মিলনে ভরতের জন্ম হয়। ভরত পরবর্তিতে সমগ্র ভারতবর্ষের সম্রাট হয়েছিলেন।
দুষ্মন্ত তখন রাজকুমার ছিলেন। মুনি আশ্রমে শকুন্তলার সাথে দেখা হবার পর তারা পরস্পরের প্রেমে পড়েন এবং গন্ধর্ব মতে বিবাহ বন্ধনের আবদ্ধ হন। কম্ব তখন তীর্থে ছিলেন। কিছুকাল আশ্রমে বসবাস করার পরও কম্ব ফিরে না আসায় দুষ্মন্ত রাজধানীতে ফিরে আসেন। আসার সময় শকুন্তলাকে একখানি রাজকীয় আংটি উপহার দিয়ে পুনরায় ফিরে আসবেন বলে কথা দেন। শকুন্তলা স্বামীর অপেক্ষায় থাকেন। একদিন দুর্বাসা মুনি আশ্রমে আসেন। শকুন্তলা স্বামীর চিন্তায় এত মগ্ন ছিলেন যে মুনিকে খাবার দিতে ভুলে যান। এতে দুর্বাসা রেগে যান এবং শকুন্তলাকে এই বলে অভিশাপ দেন যে, যার কথা চিন্তা করতে গিয়ে শকুন্তলা তার খাবার পরিবেশনের কথা ভুলে গেল, সেও শকুন্তলাকে এমনিভাবে ভুলে যাবে। রাজধানীতে ফিরে দুষ্মান্ত শকুন্তলার কথা ভুলে যান। শকুন্তলা কাতর হয়ে দূর্বাসার নিকট ক্ষমা ভিক্ষা করেন এবং শাপ ফিরিয়ে নিতে বলেন। দূর্বাসার রাগ কমে গেলে তিনি শকুন্তলাকে বলেন তাদের সম্পর্কের কোন প্রমান দেখাতে পারলে দুষ্মন্ত তাকে পুনরায় চিনতে পারবেন।
শকুন্তলা হস্তিনাপুর গমন করেন। দুর্ঘটনা বশতঃ একটি মাছ দুষ্মন্তের দেয়া আংটিটি খেয়ে ফেলে। শকুন্তলার কাছে দুষ্মন্তের সাথে পরিচয় হবার কোন প্রমাণ আর রইল না। তখন দুষ্মন্ত তাকে ফিরিয়ে দেন। ঘটনাক্রমে অন্য একজন ঋষি শকুন্তলার সেই আংটি মাছের পেট থেকে উদ্ধার করে রাজদরবারে নিয়ে আসলে দুষ্মান্ত শকুন্তলাকে চিনতে পারেন ও তাকে বিয়ে করে তার রাণী রূপে বরণ করেন। তাদের ভরত নামে একটি পুত্র সন্তান হয়।
অন্য একটি গল্পে জানা যায় যে, শকুন্তলার পিতা ছিলেন ঋষি বিশ্বামিত্র। কথিত ছিল তিনি কখনও কারও সামনে তার মাথা নত করেননি। তাই বশিষ্ঠ মুনি ও অন্যান্য ঋষিরা ষড়যন্ত্র করে দুষ্মন্তের মন থেকে শকুন্তলার সব স্মৃতি মুছে দেন। কন্যার দুঃখ দূর করতে ঋষি বিশ্বামিত্র মহারাজ দুষ্মন্তের সামনে মাথা নত করার পর দুষ্মন্তের সব স্মৃতি মনে পড়ে যায়।
ইন্দোনেশিয়া-ওমান সম্পর্ক
ইন্দোনেশিয়া-ওমান সম্পর্ক, ইন্দোনেশিয়া এবং ওমান এর মাঝে বিদ্যমান দ্বিপাক্ষিক সম্পর্ককে নির্দেশ করে। এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয় ১৯৭৮ সালে।
ইন্দোনেশিয়া এবং ওমান উভয় দেশই মুসলিমপ্রধান দেশ। এছাড়াও, উভয় দেশের রাষ্ট্রধর্মই ইসলাম। ধর্মের মিলের কারণেই অধিকাংশ ক্ষেত্রেই, উভয় দেশের চিন্তাধারায় মিল পাওয়া যায়। পাশাপাশি এই দুই দেশ বিশ্বশান্তি প্রতিষ্ঠা এবং উন্নয়নের ব্যাপারে একই অঙ্গীকারাবদ্ধ। ওমানের রাজধানী মাস্কাটে ইন্দোনেশিয়ার একটি স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় ওমানের একটি স্থায়ী দূতাবাস রয়েছে। উভয় দেশই বিভিন্ন বহুমাত্রিক আন্তর্জাতিক সংস্থা যেমন: জোট-নিরপেক্ষ আন্দোলন (ন্যাম), অর্গানাইজেশন অব ইসলামিক কোঅপারেশন (ওআইসি) এর সদস্য।
ইতিহাস
১৩ শতকে, হদ্রোমাউত এবং ওমান অঞ্চলের আরব ব্যবসায়ীরা, বাণিজ্যের উদ্দেশ্যে, পূর্বেদিকে ভারত, ইন্দোনেশীয় অঞ্চল, এমনকি চীন পর্যন্ত যান। ইন্দোনেশিয়ায় ইসলাম এর পরিচয় এবং প্রচারে, এইসকল ব্যবসায়ীরা অত্যন্ত গুরুত্বপূর্ণ ভূমিকা পালন করেন।
১৯৭৮ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। যদিও ২০১১ সাল পর্যন্ত উভয় দেশের কোনটিই নিজেদের দূতাবাস স্থাপন করে নি। ২০১১ সালে মাস্কাটে ইন্দোনেশিয়ার দূতাবাস স্থাপিত হয়।
বাণিজ্য
ওমানে, ইন্দোনেশিয়ার উল্লেখযোগ্য রপ্তানি পণ্য হল, কাঠ এবং কাঠ নির্মিত পণ্য, বৈদ্যুতিক যন্ত্রপাতি, কাগজ, লোহা, টেক্সটাইল, আসবাবপত্র এবং খাদ্যদ্রব্য। অপরদিকে, ইন্দোনেশিয়ায়, ওমানের উল্লেখযোগ্য রপ্তানি পণ্য হল খনিজ জ্বালানি, অজৈব রাসায়নিক পদার্থ, শিল্প পণ্য প্রভৃতি।
প্রবাসী শ্রমিক
বর্তমানে ৩০ হাজার ইন্দোনেশীয় প্রবাসী নাগরিক ওমানে কাজ করছে এবং প্রায় সবাই প্রয়োজনীয় সুযোগ সুবিধা পান। এখন পর্যন্ত ইন্দোনেশীয় দূতাবাসের নিকট শ্রমিকদের কোনপ্রকার হয়রানি বা সমস্যার ঘটনা আসে নি। ওমান, ইন্দোনেশিয়ার কাছে, নিজেদের মানবসম্পদের উন্নয়নের জন্য আরও দক্ষ কর্মী পাঠানোর অনুরোধ করেছে। অনুরোধের ক্ষেত্রে ওমান কর্তৃপক্ষ জানায়, বর্তমানে ওমানে কর্মরত অধিকাংশ ইন্দোনেশীয় কর্মী নিম্ন দক্ষ এবং তারা বাসাবাড়িতে কাজ করে।
বঙ্গবন্ধু উদ্যান
বঙ্গবন্ধু উদ্যান (যা বেলস পার্ক নামেও পরিচিত) বাংলাদেশের দক্ষিণের শহর বরিশালে অবস্থিত একটি নগর উদ্যান এবং বিনোদন এলাকা। এই উদ্যানটি বরিশালের সুন্দর এলাকাগুলির একটি, যাতে একটি খেলার মাঠ, হাঁটার পথ, হেলিপ্যাড, প্রচুর গাছ এবং পাশে একটি হ্রদ রয়েছে। বর্তমানে উদ্যানটির মালিকানা গণপূর্ত বিভাগের, তবে রক্ষণাবেক্ষণের দায়িত্বে রয়েছে বরিশাল সিটি কর্পোরেশন।
ইতিহাস
১৮৯৬ সালে এনডি বিটসন বেল জেলা ম্যাজিস্ট্রেট হিসেবে দায়িত্বপালন কালে, বরিশালে বাংলার গভর্নর-লেফটেন্যান্ট স্যার আলেকজান্ডার ম্যাকেনজির সফরকে কেন্দ্র করে এই বিস্তৃর্ণ উদ্যান নির্মাণ করেন। সেই সময়, এটি সিভিল লাইন (আবাসিক এলাকা) এবং নদীর পার্শ্ববর্তী শহররক্ষা বাঁধ সড়ক, উভয়ের মধ্যবর্তী উন্মুক্ত স্থানে নির্মিত হয়েছিল। উদ্যানটির পাশেই কীর্তনখোলা নদীর অবস্থান ছিল এবং নদীর পানি যেন শহরে ঢুকতে না পারে সেই জন্য সারিবদ্ধভাবে ঝাউ আর বোতল পাম গাছ লাগানো হয় যেন মাটি ধুয়ে না যায়। রাস্তার পূর্ব পাশে বসার জন্য সিমেন্টের বেঞ্চ ছিলো। বরিশাল শহরের উন্নয়ন, মুসলিম শিক্ষা ও জনস্বাস্থ্যে বিটসন বেলের অবদানের স্বীকৃতিস্বরূপ উদ্যানটির নাম তার নামানুসারে করা হয়।
উদ্যানটি কয়েক দশক ধরে বরিশাল শহরের প্রধান খেলার মাঠ ছিল এবং সমস্ত ক্রীড়া ও ক্রীড়াবিদদের কার্যক্রম এটিকে কেন্দ্র করে হত। এটি অনেক মহা জনসমাবেশের জন্য ব্যবহৃত হয়েছে যেখানে বঙ্গবন্ধু শেখ মুজিবুর রহমান, জিয়াউর রহমান, হুসেইন মুহাম্মদ এরশাদ, শেখ হাসিনা, খালেদা জিয়াসহ অন্য অনেক জাতীয় নেতা এসেছিলেন এবং মানুষের কাছে বক্তৃতা দিয়েছেন। এছাড়া এখানে বৃক্ষমেলা, বাণিজ্যমেলা, কুচকাওয়াজ সহ বিভিন্ন সামাজিক এবং সাংস্কৃতিক অনুষ্ঠানের আয়োজন করা হয়।
২০১১ সালে প্রায় কোটি টাকা ব্যয়ে এখানে আলোকসজ্জা ও সোন্দর্য বর্ধনের কাজ করা হয়।
বিবরণ
উদ্যানটি দৈর্ঘ্যে ৫৫০ ফুট ও প্রস্থে ৪৫০ ফুট। উদ্যানটি ঘিরে একটি হাঁটার পথ রয়েছে। উদ্যানের উত্তর পাশে একটি ছোট হ্রদ রয়েছে। উদ্যানের ভেতর বসার জন্য বেঞ্চ ও ছাতি রয়েছে। উদ্যান ও তার চারদিকে বিভিন্ন গাছপালা রয়েছে। এছাড়া উদ্যানের পাশে (সড়কের অপর পাশে) বঙ্গবন্ধু শেখ মুজিবুর রহমানের একটি বড় ম্যুরাল রয়েছে।
অলকানন্দা নদী
ভারতের উত্তরাখণ্ডের অলকানন্দা হিমালয় থেকে উদ্ভূত নদী এবং গঙ্গার দুটি প্রধান উৎসের একটি। এটি উত্তর ভারতের প্রধান নদী এবং হিন্দুধর্মের পবিত্র নদী । জলবিজ্ঞানে বৃহত্তর দৈর্ঘ্য এবং প্রবাহের অনুসারে, অলকানন্দা, গঙ্গার উৎস জলস্রোত হিসাবে বিবেচিত হয়; যদিও হিন্দু ধর্মের এবং সংস্কৃতি অনুসারে অন্য মুখ্য জলস্রোত, ভাগীরথী নদীকে, উৎস প্রবাহ হিসাবে গণ্য করা
সংক্ষিপ্ত বিবরণ
উত্তরাখণ্ডের সতোপন্থ এবং ভাগীরথ খড়ক হিমবাহের পাদদেশে ও সঙ্গমস্থলে অলকানন্দা উদ্গত হয় এবং ২১ কিলোমিটার দুরের তিব্বত থেকে আগত উপনদী সরস্বতী নদীর সঙ্গে মানায়  মিলিত হয়। মানা থেকে তিন কিলোমিটার দূরে হিন্দু তীর্থযাত্রা বদরিনাথ এর আগে অলকানন্দা প্রবাহিত হয়।
উত্তরাখন্ডের গুরুত্বপূর্ণ তীর্থযাত্রার ভ্রমণকারী পর্যটকদের জন্য অলকানন্দা নদীটির উৎপত্তি বিশেষ আগ্রহের স্থান। তিব্বতের সীমান্তের ভারতীয় অংশে দক্ষিণ হিমালয় অঞ্চলে অলকানন্দা হিসাবে গঙ্গা দেখা যায়। সতোপন্থ হিমবাহে অলকানন্দার উৎস থেকে ছয় কিলোমিটার উঁচুতে এর স্নাউটের কাছে ৪৩৫০ মিটার উচ্চতায় ত্রিভূজাকৃতি সতোপন্থ হ্রদ আছে এবং এর নামকরণ করা হয় হিন্দু দেবতাত্রয়ী ব্রহ্মা, বিষ্ণু ও শিবের নামে। উত্তরাখণ্ডের উত্তরাঞ্চলীয় পাহাড়ী অঞ্চলে উদ্গত অলকানন্দার সাথে যুক্ত পাঁচ প্রধান উপনদী ক্রমানুসারে ধৌলিগঙ্গা, নন্দকিনী, পিন্ডার, মন্দাকিনী ও ভাগীরথী। দেবপ্রয়াগের শেষ উপনদীতে মিলিত হওয়ার পর নদীটি গঙ্গা নামে পরিচিত। ভাগীরথীর চেয়ে গঙ্গার প্রবাহে অলকানন্দা একটি উল্লেখযোগ্য অংশ অবদান রাখে।
উইলিয়াম উইলবারফোর্স বার্ড
উইলিয়ম উইলবারফোর্স বার্ড (১৭৮৪-১৮৫৪) ছি‌লেন একজন ব্রিটিশ ঔপনিবেশিক প্রতি‌নি‌ধি যিনি বেঙ্গল প্রেসিডেন্সিতে ডেপু‌টি গভর্নর হি‌সে‌বে নিযুক্ত ছি‌লেন। ১৮৪৪ তি‌নি ভারতের ভারপ্রাপ্ত গভর্নর জেনারেল হিসেবে অবসর গ্রহণ করেন।
অলকানন্দা নদী
সংক্ষিপ্ত বিবরণ
অলকানন্দা নদীপ্রবাহে উচ্চ রাফটিং গ্রেডের কারণে এখানে বিশ্বের অন্যতম উচ্চমানের রাফটিং হয়।. চামোলি, টিহরি, এবং পৌরী জেলার কিছু অংশ অলকানন্দা নদীর জলনির্গমন পথ।
উইলিয়াম উইলবারফোর্স বার্ড
জীবনী
উইলিয়ম উইলবারফোর্স বার্ড এর নাম তার পিতার না‌মের অনুরূপ, যি‌নি কাভেন্ত্রীর একজন সংসদ সদস্য ছি‌লেন। তি‌নি ১৭৮৪ সা‌লে জন্মগ্রহণ ক‌রেন এবং ১৮০২ সা‌লে ব্রিটিশ ইস্ট ইন্ডিয়া কোম্পানিত‌ে যোগদা‌নে মনোনীত হওয়ার পূ‌র্বে তি‌নি ওয়ারউইক ও জেনেভায় অধ‌্যয়ন ক‌রেন। এক‌টি প্রশিক্ষণ গ্রহ‌ণের পর তি‌নি কলকাতায় পৌছান এবং সেখা‌নে অব‌স্থিত ফোর্ট উইলিয়াম ক‌লে‌জে অ‌ধিকতর প্রশিক্ষণ গ্রহণ ক‌রেন। প‌রে তা‌কে বেনারসে বদ‌লি করা হয়।
অলকানন্দা নদী
সংক্ষিপ্ত বিবরণ
'বদ্রীনাথ'
উইলিয়াম উইলবারফোর্স বার্ড
জীবনী
বেনারসে তিনি সেখানে বিভিন্ন সময়ে স্থানীয় জনগণ সংক্রান্ত গৃহ দাঙ্গা নিয়ন্ত্রণসহ বিভিন্ন ক্ষেত্রে নিজেকে খুবই সুন্দরভাবে পরিচালনা করেন। তিনি ভারতীয় সুপ্রিম কাউন্সিল এ মনোনিত হওয়ার পূর্বে অর্থনৈতিক এবং বিচার সংক্রান্ত কাজে সংযুক্ত ছিলেন. যার ফলে গভর্নরের অনুপস্থিতিতে তিনি যথাযথভাবে রাষ্ট্রপতি হতে সক্ষম হয়েছিলেন। লর্ড এলেনব্রাগ গভর্নর থাকাকালীল সম্পূর্ণ বেঙ্গল প্রেসিডেন্সির ডেপুটি গভর্নর হিসেবে নিযুক্ত ছিলেন। যখন লর্ড এলেনব্রাগ উত্তর-পশ্চিম প্রদেশ নিয়ে ব্যস্ত ছিলেন তখন তিনি তার পাশে দাড়িয়েছিলেন। বার্ড তখন লর্ড এলেনব্রাগ এর পরিবর্তে ভারতের গভর্নর জেনারেল নিযুক্ত হন এবং ১৮৪৪ সালে ইংল্যান্ড থেকে হেনরি হার্ডিঞ্জ এর আগমনের পূর্বে তিনি এই পদে দায়িত্ব পালন করেন। হেনরি হার্ডিঞ্জ বার্ডকে আবার বেঙ্গল প্রেসিডেন্সিতে ডেপুটি-গভর্নর পদে নিযুক্ত করেন কিন্তু তিনি তার কাজ থেকে অবসর গ্রহণ করেন এবং সেই বছরের শেষের দিকে ইংল্যান্ড এ ফিরে যান। সেই বছরের অক্টোবর মান পর্যন্ত তিনি এশিয়াটিক সোসাইটির সভাপতি হিসেবে দায়িত্ব পালন করেন।
অলকানন্দা নদী
সংক্ষিপ্ত বিবরণ
বদ্রীনাথ, অলকানন্দা নদীর তীরে অবস্থিত, ভারতের হিন্দুদের জন্য পবিত্র গন্তব্যগুলির মধ্যে একটি। নারায়ণ রেঞ্জের পিছনে অবস্থিত নীলকণ্ঠ শিখর, নর ও নারায়ণ দুই পর্বতশ্রেণী উভয় দিকে এই স্থানটি ঘিরে রয়েছে।  'পঞ্চ প্রয়াগ'  গাড়োয়াল অঞ্চলের বেশ কয়েকটি নদীর জায়গায় জায়গায়, অলকানন্দার সঙ্গে সঙ্গমস্থলগুলি প্রয়াগ অথবা নদীর পবিত্র সঙ্গমস্থল বলে পরিচিত । এইগুলি হল:
উইলিয়াম উইলবারফোর্স বার্ড
জীবনী
বার্ড ১১ জুন, ১৮১৮ সা‌লে, বেনারসে ডে‌ভিড ব্রাউনের দ্বিতীয় কন‌্যা হেনা এলিজাবেথ ব্রাউনের সা‌থে ‌বিবাহের বন্ধনে আবদ্ধ হন। তি‌নি তার বা‌ড়ি‌তে ১৯৫৭ সা‌লের ১লা জুন মৃত‌্যুবরণ ক‌রেন।
অলকানন্দা নদী
অলকানন্দা নদী বরাবর শহরগুলি
যেমন নদী প্রবাহিত হয়, তেমনি তীরবর্তী শহরগুলো হল বদ্রিনাথ, বিষ্ণুপ্রয়াগ, জোশিমঠ, চামোলি, নন্দপ্রয়াগ, কর্ণপ্রয়াগ, রুদ্রপ্রয়াগ, শ্রীনগর ও দেবপ্রয়াগ রয়েছে। প্রতিটি শহরে উপবাস প্রার্থনা সহ আলকানন্দ অন্য নদীর সাথে মিলিত হন।, রুদ্রপ্রয়াগ, শ্রীনগর ও দেবপ্রয়াগ রয়েছে। প্রতিটি শহরে যার মূল শব্দের শেষে প্রয়াগ যুক্ত আছে, সেখানে অলকানন্দা অন্য নদীর সাথে মিলিত হয়েছে।
উইলিয়াম উইলবারফোর্স বার্ড
জীবনী
ভার‌তের শিক্ষা সম্প‌র্কে এক‌টি লম্বা সময় ধ‌রে চলা বিত‌র্কে একজন ব্যক্তি বিদ্যাল‌য়ে অ‌ধিকতর খ্রিষ্টান মূলনী‌তি প্রচার করতে চাই‌লে তার বিরূ‌দ্ধে তি‌নি ধর্মনির‌পেক্ষ যু‌ক্তির প‌ক্ষে থোমাস ম‌্যাকাউ‌লের ম‌তো ব্যক্তিবর্গের সা‌থে একমত পোষণ ক‌রেন। ১৮৩৫ সালে তি‌নি যে, নির‌পেক্ষ শিক্ষা ভার‌তে ভা‌লো ফলাফল ব‌য়ে আন‌ছিল এবং এই স‌চেতনতা তৈ‌রি ক‌রেন যে, এ ক্ষে‌ত্রে খ্রিস্টান ধ‌র্মের অভিগমন স্থানীয় জনগণকে অখু‌শি কর‌তে পা‌রে, যা এমন কিছু‌তে রূপ নি‌তে পারে ‌যে‌টি‌কে তি‌নি "এক‌টি খুবই গুরুতর প‌রিস‌রের ‌বিপর্যয়" ব‌লে বর্ণন‌া করে‌ছেন।
বায়োসিস্টেমস
বায়োসিস্টেম (BioSystems) হচ্ছে একটি পিয়ার রিভিউ করা বিজ্ঞাননির্ভর সাময়িকী। যা ব্যবহারিক (experimental), গণনাকারী (computational), এবং তাত্ত্বিক গবেষণার সাথে সংযুক্ত; যা জীববিজ্ঞান, বিবর্তন এবং উপাত্ত প্রক্রিয়াজাতকরণ বিজ্ঞান নিয়ে কাজ করে।
ইতিহাস
১৯৬৭ সালের মার্চে রবার্ট জি. গ্রিনেল (Robert G. Grenell) এর তত্ববধানে Currents in Modern Biology নামে BioSystems যাত্রা শুরু করে। ১৯৭২ সালে এর নাম পরিবর্তন হয়ে হয় Currents in Modern Biology: Bio Systems। যাকে; পরবর্তীতে সংক্ষেপে সহজ করে Bio System নামে ডাকা হয়। পূর্বে এর সম্পাদক ছিলেন জে.পি স্কাডে (J.P. Schadé), এলান ডব্লিউ.স্কোয়ার্টজ (Alan W. Schwartz), সিডনি ডব্লিউ.ফক্স, মাইকেল কনরাড, লিন মারগুলিস, ডেভিড বি.ফোগেল, জর্জ কাম্পিস, ফ্রান্সিস্কো লারা-অছোয়া,কইছিরো মাউটুস্নো, রেয় পাটন এবং ডব্লিউ. মাইক এল. হলকোম্বে।
সিরিয়ার বিরোধী দলগুলোর দ্বারা ব্যবহৃত সামরিক উপকরণসমূহের তালিকা
এটা একটা অসম্পূর্ণ তালিকা; আপনি এটাকে সম্প্রসারিত করে সাহায্য করতে পারেন। সিরিয়ার গৃহযুদ্ধে সিরিয়ার বিরোধী দলগুলোর দ্বারা ব্যবহৃত সামরিক উপকরণসমূহের তালিকা। এই তালিকায় আইএসের দ্বারা ব্যবহৃত সামরিক উপকরণসমূহ অন্তর্ভুক্ত নয়।
বায়োসিস্টেমস
ইতিহাস
বর্তমানে এর সম্পাদক মণ্ডলীর সদস্য হচ্ছেন গ্যারী বি.ফোগেল (Natural Selection, Inc.) (প্রধান সম্পাদক), কোইছিরো মাটসুনো (Koichiro Matsuno) (নাকোগা প্রযুক্তি বিশ্ববিদ্যালয়) (সম্পাদক), স্টিফেন স্কুস্টার (জেনাল বিশ্ববিদ্যালয়) (সম্পাদক), ডেনিস থিফ্রি (Denis Thieffry) (একোলো নর্মাল বিশ্ববিদ্যালয়) (Application Notes in Systems Biology Editor), এবং আবির ইগামবারদিভ (Abir Igamberdiev) (মেমোরিয়াল বিশ্ববিদ্যালয়) (রিভিউ সম্পাদক)
সিরিয়ার বিরোধী দলগুলোর দ্বারা ব্যবহৃত সামরিক উপকরণসমূহের তালিকা
সূত্র
বৃহৎ আকারের উপকরণ যেমন ট্যাংক, যানবাহন ইত্যাদি তারা সিরিয়ার সৈন্যদের থেকে দখল করেছে। আর ক্ষুদ্রাস্ত্র এগুলো কিছু সিরিয়ার সৈন্যদের থেকে দখল করেছে, কিছু বিদেশী যোদ্ধাদের দ্বারা আমদানি করা হয়েছে যারা বিরোধীদের সাথে যোগদান করেছে, কিছু অন্যান্য সূত্র থেকে পাওয়া। এর মধ্যে অন্তর্ভুক্ত ব্যক্তিগত দাতাদের তহবিল (তার মধ্যে উল্লেখযোগ্য উপসাগরীয় অঞ্চল) এবং যা সরবাহ করা হয়েছে মিত্র দেশগুলোর দ্বারা।
যুক্তরাষ্ট্রও উল্লেখযোগ্য পরিমাণ অস্ত্র ও গোলাবারুদ সরবাহ করেছে সিরিয়ার বিদ্রোহীদেরকে। বেশিরভাগই সোভিয়েত ঘরানার অস্ত্র পূর্ব ইউরোপ থেকে। অপারেশন টিম্বার সিকামর এর অধিনে। উধাহরণস্বরূপ জ্যান্স ডিফেন্স উইকলি রিপোর্ট করেছে যে, ডিসেম্বর ২০১৫ সালে যুক্তরাষ্ট্র ৯৯৪ টন অস্ত্র ও গোলাবারুদ জাহাজে উঠিয়েছে (প্যাকেট ও কনটেইনারের ওজনসহ)।
জামিয়া আরাবিয়া আশরাফুল উলুম বালিয়া
জামিয়া আরাবিয়া আশরাফুল উলুম বালিয়া (সংক্ষেপে বালিয়া মাদ্রাসা) ময়মনসিংহ জেলার ফুলপুর থানাধীন তারাকান্দা-শাকুয়াই রােড সংলগ্ন জায়গায় অবস্থিত একটি কওমি মাদ্রাসা। প্রায় ৭ একর জমির উপর স্থানীয় লােকজনদের সহায়তায় ১৯৩৫ সালে এটি প্রতিষ্ঠা করেন খ্যাতনামা আলেম ফয়জুর রহমান। আশরাফ আলী থানভীর নামানুসারে এই মাদ্রাসার নামকরণ করা হয়েছে ‘আশরাফুল উলুম’। ১৯৪১ সাল পর্যন্ত ফয়জুর রহমান এই মাদ্রাসাটি পরিচালনা করেছেন। তারপর এই মাদ্রাসার পরিচালক নিযুক্ত হন মাওলানা দৌলত আলী। তিনি ১৯৫০ সালে এখানে দাওরায়ে হাদিস (মাস্টার্স) চালু করেন। ১৯৮০ সালে তার অবসরের পর মাদ্রাসার দায়িত্ব গ্রহণ করেন গিয়াস উদ্দিন। ২০১৩ সালে তার মৃত্যুর পর শামসুদ্দিন পরিচালক নিযুক্ত হন।
যৌন প্রবেশক্রিয়া
যৌন প্রবেশক্রিয়া বা যৌন প্রবিষ্টকরণ বলতে বোঝায় যোনি বা পায়ুপথে (নারী বা পুরুষের) অভ্যন্তরে শিশ্নের প্রবেশ, এছাড়া ডিলডো বা কৃত্রিম শিশ্নের প্রবেশও একধরনের যৌন-প্রবেশ হিসেবে বিবেচিত। অন্যদিকে যোনি বা পায়ুতে আঙ্গুল ঢুকালে ওটাকে যৌন-প্রবেশ ধরা হয়না।
সংজ্ঞা
যখন একজন পুরুষ একজন নারীর যোনিতে তার শিশ্ন প্রবেশ করায়, তখন সেটিকে যোনিপথে সঙ্গম বা যৌনসঙ্গম বলা হয় । যখন একটি শিশ্নকে অন্য একজন ব্যক্তির পায়ুপথে প্রবেশ করানো হয়, তখন সেটিকে পায়ুসঙ্গম বলা হয়  ।
শ্বেত মসজিদ, নাসরত
শ্বেত মসজিদ (المسجد الأبيض, המסגד הלבן; HaMisgad HaLavan) ইসরায়েলের নাসরতের একটি প্রাচীনতম মসজিদ। এই মসজিদটি হারত আলঘামা বা নাসরতীয় পুরাতন বাজারের কেন্দ্র "মসজিদ কোয়ার্টার"-এ অবস্থিত। এই মসজিদের সূক্ষ্ম পেন্সিল-আকৃতির মিনার, ক্রিম বর্ণের দেয়াল, সবুজ অলংকরণ এবং সবুজ গম্বুজ পুরো শহরজুড়ে উসমানীয় স্থাপত্যের এক অনন্য উদাহরণ।
ইতিহাস এবং মালিকানা
মসজিদটি অষ্টাদশ শতাব্দীর শেষার্ধে মিশরীয় শাসক সুলাইমান পাশার অর্থায়নে তৈরি হয়েছিল এবং তদারকির দায়িত্বে ছিলেন হাই কমিশনার শেখ আবদুল্লাহ আল-ফাহুম। ১৮০৪ থেকে ১৮০৮ সালের মধ্যে মসজিদটির নির্মাণ কাজ সমাপ্ত হয় এবং শেখ আবদুল্লাহকে ওয়াকফ আকারে অছি প্রদান করা হয় এবং ১৮১৫ সালে তার মৃত্যুর আগ পর্যন্ত তিনি এটি পরিচালনা করেছেন। শেখ আবদুল্লাহর সমাধি মসজিদের প্রাঙ্গনেই রয়েছে।
শেখ আবদুল্লাহর মৃত্যুর পরে মসজিদটির পরিচালনার দায়িত্ব শেখ আমিন আল-ফাহুমকে স্থানান্তর করা হয়। বর্তমানে মসজিদটি আল-ফাহুম পরিবারের ওয়াকফের অংশ হিসেবে অব্যাহত রয়েছে, যার মধ্যে কাসা নোভা রাস্তার পাশার খান'ও রয়েছে। বর্তমানে এটি শেখ আবদুল্লাহর বংশধর আতিফ আল-ফাহুম দ্বারা পরিচালিত হচ্ছে।
সুলেমান পাশার পূর্বসূরী উসমানীয় প্রাক্তন গভর্নর জিজার পাশা'র শাসনের সমাপ্তি উপলক্ষে শেখ আবদুল্লাহ এই মসজিদটির নামকরণ করেছিলেন। শেখ আবদুল্লাহ নাসরতে বিশ্বাসীদের মধ্যে উপভোগ্য করে তোলার জন্য পবিত্রতা, আলো এবং শান্তির নতুন যুগের প্রতীক হিসেবে "সাদা" বেছে নিয়েছিলেন।
জনসাধারণের ব্যবহার
প্রাত্যহিক দিনে ১০০ থেকে ২০০ জন ব্যক্তি দুপুর ও বিকেলে নামাজ আদায় করেন এবং শুক্রবারের খুতবাতে ২,০০০ থেকে ৩,০০০ লোক উপস্থিত থাকেন।
মসজিদটি যুবকদের জন্য ধর্মীয় পাঠ সরবরাহ করে এবং মুসলিম স্কাউট সৈন্যদের স্পনসর করে নাসরতের মুসলিম সম্প্রদায়ের সেবা করছে, যেখানে ৯ বছরের বা তার বেশি বয়সী ৪০০ ছেলে-মেয়েরা অংশ নেয়। মসজিদে একটি জাদুঘরও রয়েছে, যা নাসরতের ইতিহাসকে নথিভুক্ত করে তুলে ধরে।
কৃষি বিশ্ববিদ্যালয় কলেজ
কৃষি বিশ্ববিদ্যালয় কলেজ বাংলাদেশ কৃষি বিশ্ববিদ্যালয় এর আওতাধীনে পরিচালিত একটি কলেজ। এটি ময়মনসিংহ শহরে অবস্থিত। alt=|থাম্ব|কৃষি বিশ্ববিদ্যালয় কলেজ প্রধান গেইট
ইতিহাস
বাংলাদেশ কৃষি বিশ্ববিদ্যালয়ে কর্মরত ও বসবাসকারী শিক্ষক, কর্মকর্তা ও কর্মচারীদের সন্তানদের উচ্চমাধ্যমিক পর্যায়ে শিক্ষা গ্রহণের কথা চিন্তা করে বিশ্ববিদ্যালয় কর্তৃপক্ষ এবং সরকারি অনুমোদন নিয়ে ১৯৮৫ খ্রিষ্টাব্দে কৃষি বিশ্ববিদ্যালয় কলেজ প্রতিষ্ঠাকালীন নাম - কৃষি বিশ্ববিদ্যালয় ইন্টারমিডিয়েট কলেজ (সংক্ষেপে "কে.বি কলেজ") এর কার্যক্রম শুরু করে। প্রথম পর্যায়ে ২৩ সেপ্টেম্বর ১৯৮৫ সালে বিশ্ববিদ্যালয় কর্তৃপক্ষ ১২ (বারো) সদস্য বিশিষ্ট একটি অর্গানাইজিং কমিটি গঠন করে। ২৪শে সেপ্টেম্বর ১৯৮৫ সালে অনুষ্ঠিত অর্গানাইজিং কমিটির প্রথম সভার সিদ্ধান্ত মোতাবেক বিশ্ববিদ্যালয়ের একটি পুরাতন ভবনের তিনটি কক্ষে সাময়িকভাবে কৃষি বিশ্ববিদ্যালয় কলেজের পথযাত্রা শুরু হয়।
১৯৮৫-৮৬ শিক্ষাবর্ষে উচ্চ মাধ্যমিক পর্যায়ে বিজ্ঞান বিভাগে মোট ৬০ জন ছাত্র-ছাত্রী ভর্তির মাধ্যমে কলেজের শিক্ষাদান কার্যক্রম আনুষ্ঠানিকভাবে শুরু হয়। ০৪ ও ০৫ ডিসেম্বর ১৯৮৫ সালে অনুষ্ঠিত বাংলাদেশ কৃষি বিশ্ববিদ্যালয় সিন্ডিকেট এর ১৬৬ তম সভায় কলেজ কার্যক্রমের অনুমোদন প্রদান করা হয়। বর্তমানে কলেজের নিজস্ব ৩ একর স্থানে দুটি ৩ তলা বিশিষ্ট ভবনে কলেজের কার্যক্রম সুনামের পরিচালিত হচ্ছে।
অবস্থান
ময়মনসিংহ শহর থেকে ৪ কিলোমিটার দক্ষিণে পুরাতন ব্রহ্মপুত্র নদের পশ্চিম প্রান্তে প্রায় ৩ একর জায়গা নিয়ে গড়ে উঠেছে কৃষি বিশ্ববিদ্যালয় কলেজ। রাজধানী ঢাকা থেকে ১২০ কিলোমিটার উত্তরে বাংলাদেশ কৃষি বিশ্ববিদ্যালয় ক্যাম্পাসের ভিতরে এর অবস্থান।
শাপুর গুহা
শাপুর গুহা প্রাচীন শহর বিশাপুর থেকে প্রায় 6 km দূরে দক্ষিণ ইরানের চোগান গিরিখাতের শেষ প্রান্তে জাগ্রোস পর্বতমালায় অবস্থিত। এই গুহাটি চোগান উপত্যকার কাজারুনের নিকটবর্তি, যা সাসানীয় যুগে পোলোর (Persian čōgān چُوگان) স্থান ছিল।
বর্ণনা
প্রায় ১৪০০ বছর আগে, মুসলিমদের পারস্য বিজয় এবং সাসানীয় সাম্রাজ্যের পতনের পরে, মূর্তিটি টেনে নামানো হয়েছিল এবং এর একটি পায়ের একাংশ ভেঙে ফেলা হয়েছিল। প্রায় ৭০ বছর আগে আবারও ভূমিকম্পে মূর্তিটির হাতের কিছু অংশ ভেঙে যায়। মূর্তিটি ১৯৫৭ সাল পর্যন্ত প্রায় ১৪ শতাব্দী ধরে মাটিতে পড়ে ছিল। পরে ইরানের শেষ শাহ মোহাম্মদ রেজা পাহলভি, ইরানের সামরিক বাহিনীর একটি দlলের মাধ্যমে এটিকে আবার নিজের পায়ে তুলে নিয়ে লোহা ও সিমেন্ট দিয়ে ভাঙা পা মেরামত করেছিলেন। মূর্তি উত্থাপন, বিশাপুর থেকে শাপুর গুহা এলাকা পর্যন্ত রাস্তা নির্মাণ এবং পাহাড়ের পথ, গুহায় যাওয়ার পথে সিঁড়ি ও লোহার বেড়া নির্মাণের এই প্রকল্পে ১৯৫৭ সালে ছয় মাস সময় লেগেছিল।
কথিত আছে প্রথম শাপুরের মূর্তি ছাড়াও তার সমাধিও এই গুহার কোথাও অবস্থিত। আরেকটি কিংবদন্তি অনুসারে, শাপুর একটি যুদ্ধে পরাজিত হয়ে এই গুহায় ছুটে গিয়ে হারিয়ে গিয়েছিলেন এবং তার দেহাবশেষ কখনও উদ্ধার হয়নি।
গুহার প্রবেশদ্বারে দুটি পাথরের শিলালিপি রয়েছে, যার একটি নকশ-ই রজবের শাপুরের নিজস্ব শিলালিপির অনুবাদ। অন্যটি ১৯৫৭ সালে সেনাবাহিনী কর্তৃক ১০০০ বছর পরে কীভাবে মূর্তিটি পুনরুদ্ধার করা হয়েছিল সে বিষয়ে।
কুদাল
কুদাল (Kudal) ভারতের মহারাষ্ট্র রাজ্যের সিন্ধুদূর্গ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০ মিটার (৬৫ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কুদাল শহরের জনসংখ্যা হল ১৩,৬৪৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে কুদাল এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
হেক্সিন
থাম্ব|হেক্সিন হেক্সিন একটি অ্যালিফ্যাটিক হাইড্রোকার্বন, এর সমগোত্রীয় শ্রেণীর অনুতে কার্বন=কার্বন দ্বিবন্ধন (C=C) বিদ্যমান। হেক্সিন সাধারণভাবে এলকিন বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।
পরীক্ষাগারে প্রস্তুতি
পরীক্ষাগারে অধিক পরিমাণ গাঢ় সালফিউরিক এসিডের সাথে হেক্সানলকে উত্তপ্ত করলে হেক্সিন উৎপন্ন হয়। CH3-CH2-CH2-CH2-CH-OH + H2SO4 = CH3-CH2-CH2-CH2-CH=CH2 + (H2O + H2SO4)
শিল্পোৎপাদন পদ্ধতি
শিল্প কারখানায় হেক্সিন উৎপাদনে বেশ কয়েকটি পদ্ধতি অনুসরণ করা হয়।
অ্যালকোহল থেকে
হেক্সানলকে উচ্চ তাপমাত্রায় অ্যালুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে হেক্সিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে।
হেক্সাইন থেকে
লেড এবং বেরিয়াম সালফেট এর উপস্থিতিতে হেক্সাইনএর সাথে হাইড্রোজেন যুক্ত হয়ে হেক্সিন উৎপন্ন করে।
বৈশিষ্ট্য
স্বাভাবিক তাপমাত্রায় তরল। হেক্সিন হেক্সেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। হেক্সিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে হেক্সেন তৈরী করে।
পাইলট তিমি
পাইলট তিমি আদৌ তিমি নয় ; বরং এরা সামুদ্রিক ডলফিন পরিবারের সদস্য। স্পেনীয় ভাষায় এদের বলা হয় "ক্যালডেরন", যার অর্থ "বড় কড়াই"। পাইলট তিমিকে সিটাসিয়ান বর্গের জলজ স্তন্যপায়ী প্রাণী হিসাবে শ্রেণীবিন্যাস করা হয়। এরা এবং ডলফিন পরিবারের অন্যান্য সদস্য কালো মাছ বা ব্ল্যাক ফিশ নামেও পরিচিত। দুই প্রজাতির পাইলট তিমি রয়েছে। এক প্রজাতি দীর্ঘ পাখনাবিশিষ্ট ও দ্বিতীয়টি হ্রস্ব পাখনাবিশিষ্ট। এ দুই প্রজাতির পাইলট তিমির মধ্যে সূক্ষ্ম পার্থক্য রয়েছে। সমুদ্রে বিচরণকালে এদের আলাদা করা কঠিন। ডাঙ্গায় এদের ফ্লিপারের দৈর্ঘ্য, দাঁতের সংখ্যা ও মাথার গঠনের ওপর ভিত্তি করে পার্থক্য করা হয়। পরিণত পুরুষ পাইলট তিমির দৈর্ঘ্য ২০ ফুট এবং ওজন তিন টন পর্যন্ত হয়ে থাকে। স্ত্রী পাইলট তিমির দৈর্ঘ্য ১৬ ফুট এবং ওজন এক দশমিক পাঁচ টন হয়। এদের শাবকের ওজন প্রায় ১০০ কেজি পর্যন্ত হয়। বসবাস ও বিচরণের জন্য গভীর পানিই এদের বেশি পছন্দ। পাইলট তিমির উভয় প্রজাতিই দল বেঁধে বসবাস করে। প্রতিটি দলে ১০ থেকে ৩০টি তিমি থাকে। কোনো কোনো দলে ১০০’র বেশি তিমি থাকে। এদের প্রধান খাদ্য স্কুইড। স্কুইড না-পাওয়া গেলে এরা হেরিং মাছ, অক্টুপাস ইত্যাদি খেয়ে থাকে। পুরুষ পাইলট তিমি ৪৫ বছর এবং স্ত্রী পাইলট তিমি প্রায় ৬০ বছর পর্যন্ত বেঁচে থাকে।দীর্ঘ পাখনাবিশিষ্ট পাইলট তিমি বসবাসের জন্য শীতল পানি পছন্দ করে। এ তিমি গোষ্ঠী দু’টি দলে বিভক্ত। এদের বড় দলটি দক্ষিণ মহাসাগরে দৃষ্ট হয়। এ দলে আনুমানিক ২ লক্ষ তিমি রয়েছে। এদের দ্বিতীয় দলটি বেশ ছোট। এদের বাসস্খান হচ্ছে উত্তর আটলান্টিক মহাসাগর। ভূমধ্যসাগরের পশ্চিম অংশেও এদের আবাস ও বিচরণ দেখা যায়। হ্রস্ব পাখনাবিশিষ্ট পাইলট তিমি গোষ্ঠীর বসবাস ভারত মহাসাগর, আটলান্টিক মহাসাগর ও প্রশান্ত মহাসাগরে। পূর্ব প্রশান্ত মহাসাগরে এদের সংখ্যা প্রায় দেড় লক্ষ। পশ্চিম প্রশান্ত মহাসাগরে, জাপানের উপকূলে প্রায় ৩০ হাজার হ্রস্ব পাখনাবিশিষ্ট পাইলট তিমি রয়েছে বলে অনুমান করা হয়। পাইলট তিমির অস্তিত্ব সম্পর্কে ধারণা করা হয় যে, যদিও এরা আন্তর্জাতিক প্রকৃতি সংরক্ষণ পরিষদের লাল তালিকায় অন্তর্ভক্ত, তথাপি এদের দীর্ঘ সময় পর্যন্ত টিকে থাকার ভালো সম্ভাবনা রয়েছে।
চুইঝালের মাংস
তরকারিতে মরিচের বিকল্প হিসেবে চুইঝালকে ব্যবহার করা যায়, তবে মরিচও ব্যবহার করা হয় কারণ তরকারিতে চুইঝাল ব্যবহারে ঝালের পরিমাণ মরিচের মতো ততোটা বেশি হয় না। রান্নার পর গলে যাওয়া চুই এর টুকরো চুষে বা চিবিয়ে খাওয়া যায়। বাংলাদেশের দক্ষিণপশ্চিম অঞ্চলের জেলাসমূহ: খুলনা, যশোর, সাতক্ষীরা, বাগেরহাট এবং নড়াইল এলাকায় এই চুইঝালের মাংস খুব জনপ্রিয়। চুইঝাল দিয়ে মাংস রান্না ব্যাপক পরিমাণে জনপ্রিয় হলেও চুইঝাল দিয়ে মাছ কিংবা অন্যান্য তরকারি রান্না এবং বিভিন্ন ধরনের ভর্তা বা আচার তৈরিতেও ব্যবহার করা হয়।
প্রস্তুতপ্রণালী
প্রথমে একটি পাত্রে খাসি বা গরুর মাংসের বড় বড় টুকরো এবং চুইঝালের কাণ্ড ছোট ছোট টুকরো করে নিতে হবে। তারপর মাংসের টুকরোগুলোর মধ্যে একে একে পেঁয়াজ, রসুন, আদা, কাঁচা মরিচ, গরম মসলা, গোল মরিচ, মরিচ গুঁড়া, হলুদ গুঁড়া, ধনিয়া গুঁড়া ও পরিমাণমতো লবণ ও তেল দিয়ে মাংসকে মসলার সাথে খুব ভালো ভাবে মাখাতে হবে, কারণ ভালোভাবে মাখানোর ফলে মশলার স্বাদ এবং গন্ধ মাংসের সাথে মিশে যায়। ভালোভাবে মাখানো হলে মাংসের মধ্যে পরিমিত পরিমাণ পানি এবং দারুচিনি, এলাচ, লবঙ্গ, জায়ফল, জয়ত্রি দিয়ে পাত্রটিকে চুলোয় বসাতে হবে। এরপর যতক্ষণ না পানি শুকিয়ে তেল মাংসের উপরে উঠে আসছে ততক্ষণ পুরো আচেঁ মাংস রান্না করতে হবে। এক্ষেত্রে মাঝে মাঝে ঢাকনা খুলে মাংস নেড়ে দিতে হবে যাতে করে সবগুলো মাংসে মসলার স্বাদ প্রবেশ করে এবং মোটামুটি সমান তাপমাত্রায় রান্না হয়। তেল মাংসের উপরে উঠে আসলে রসুন আর চুই ঝাল দিয়ে দিতে হবে। এবার মাংস যাতে লেগে না যায় সেজন্য অনবরত উপর নিচে নাড়তে হবে। যতক্ষন না রসুন গুলো সিদ্ধ হবে ততক্ষন পর্যন্ত মাংসকে উত্তমরূপে কষাতে হবে। রান্নার শেষ পর্যায়ে মাংসের রং বাদামী হয়ে আসবে। এরপর ভাজা জিরার গুড়ো, রাধুনি গুড়ো এবং গরম মসলা দিয়ে নাড়া চাড়া করে কষিয়ে রান্না করে নিলেই তৈরি হয়ে যাবে চুইঝালের মাংস।
পরিবেশন
কড়া সুঘ্রাণ আর ঝাঝালো-হালকা টক স্বাদের চুইঝালের মাংসকে রুটি, পরোটা, নান রুটি, কিংবা ভাত, পোলাও, খিচুড়ির সঙ্গে গরম গরম পরিবেশন করা যায়।
এম এ মতিন (চাঁদপুরের রাজনীতিবিদ)
এম এ মতিন (c. ১৯৩৬-২৬ মে ২০২০) বাংলাদেশের চাঁদপুর জেলার রাজনীতিবিদ। তৎকালীন কুমিল্লা-২৩ ও চাঁদপুর-৫ (হাজীগঞ্জ-শাহরাস্তি ) আসনের সাবেক সংসদ সদস্য।
প্রাথমিক জীবন
এম এ মতিন ১৯৩৬ সালে চাঁদপুরের হাজীগঞ্জ পৌরসভার টোরাগড় গ্রামে জন্মগ্রহণ করেন। তার পিতা জুনাব আলী মুন্সী।
রাজনৈতিক ও কর্মজীবন
বিএনপির বিএনপি কেন্দ্রীয় কার্যনির্বাহী কমিটির সদস্য এম এ মতিন চাঁদপুর-৫ (হাজীগঞ্জ-শাহরাস্তি ) আসন থেকে পঞ্চম, ষষ্ঠ ও অষ্টম জাতীয় সংসদ নির্বাচনে সংসদ সদস্য নির্বাচিত হয়েছিলেন। সাবেক সংসদ সদস্য। ১৯৭৯ সালের নির্বাচনে বিএনপির প্রার্থী হিসেবে তিনি সাবেক কুমিল্লা-২৩ (বর্তমানে চাঁদপুর-৫) আসনের সংসদ সদস্য ছিলেন।
মৃত্যু
মতিন ২৬ মে ২০২০ সালে ঢাকার উত্তরা মেডিকেল কলেজ হাসপাতালে মৃত্যুবরণ করেন।
বলশেভিক
thumb|260px|left|[[Boris Kustodiev's 1920 painting "Bolshevik".|বোরিস কাস্টোডিভ অঙ্কিত ১৯২০ সালের চিত্রকর্ম " বলশেভিক " ]]
বলশেভিক (ইংরেজি: Bolsheviks বা আদিরূপ Bolshevists ; большевики, большевик (singular); উৎপত্তি bol'shinstvo থেকে যার অর্থ "majority" বা সংখ্যাগরিষ্ঠতা) হল মার্কসবাদী রাশিয়ান সোস্যাল ডেমোক্রেটিক লেবার পার্টির একটি উপদল যা ১৯০৩ সালের দ্বিতীয় পার্টি কংগ্রেসে এর অপর উপদল মেনশেভিক থেকে আলাদা হয়ে যায়। বলশেভিকেরা একটি গুরুত্বপূর্ণ ভোটে সংখ্যাগরিষ্ঠতা লাভ করে, তাই তাদের এই নাম। পরবর্তীতে তারা সোভিয়েত ইউনিয়নের কমিউনিস্ট পার্টিতে রূপান্তরিত হয়। বলশেভিকেরা ১৯১৭ সালের রুশ বিপ্লবকালীন অক্টোবরের বিপ্লবের সময় রাশিয়ার ক্ষমতায় আসে এবং রাশিয়ান সোভিয়েত ফেডারেটিভ সোস্যালিস্ট রিপাবলিকের পত্তন করে যা পরবর্তীকালে ১৯২২ সালে গঠিত সোভিয়েত ইউনিয়নের মুখ্য প্রশাসনিক অঞ্চল হিসেবে প্রতিষ্ঠা লাভ করে।
ভ্লাদিমির লেনিন এবং আলেকজান্ডার বগদানভ কর্তৃক প্রতিষ্ঠিত বলশেভিক ১৯০৫ সাল নাগাদ একটি গণসংগঠনে পরিণত হয় যার সদস্য মূলতঃ ছিল অভ্যন্তরীণ গণতান্ত্রিক পদবিন্যাসে সংগঠিত শ্রমিক জনগোষ্ঠী যা কেন্দ্রীভূত গণতান্ত্রিক নীতিতে পরিচালিত হতো। তারা নিজেদেরকে রাশিয়ার বিপ্লবী শ্রমিক শ্রেণীর নেতা হিসেবে বিবেচনা করতো। তাদের বিশ্বাস ও কার্মকান্ডকে প্রায়ই বলশেভিকবাদ হিসেবে অভিহিত করা হয়।
ঐশ্বরিয়া টিপনিস
ঐশ্বরিয়া টিপনিস হলেন একজন ভারতীয় স্থপতি, শিক্ষাবিদ এবং ঐতিহ্য সংরক্ষণবিদ। তিনি অবহেলিত স্মৃতিসৌধ এবং ভারতের উল্লেখযোগ্য ঐতিহ্যবাহী ভবনগুলোর সংরক্ষণকেন্দ্রিক কাজ করে থাকেন। ২০১৫ সালে দুন স্কুলের শতাব্দী প্রাচীন প্রধান ভবন পুননির্মাণে তার অনবদ্য কাজটি সাংস্কৃতিক ঐতিহ্য সংরক্ষণের জন্য ইউনেস্কো এশিয়া-প্যাসিফিক পুরস্কারের অধীনে সম্মানসূচক উল্লেখ পেয়েছে। ২০১৬ সালে, মধ্যপ্রদেশের অষ্টাদশ শতাব্দীর মাহিদপুর দুর্গের দেয়াল এবং ঘাঁটিগুলো পুনরুদ্ধারের কাজের জন্য তাকে ইউনেস্কো এশিয়া প্যাসিফিক ঐতিহ্য পুরস্কারের অধীনে মেধা পুরস্কার দেওয়া হয়। ২০১৮ সালে সর্বকনিষ্ঠ স্থপতি হিসেবে তিনি ভারতে ফরাসি ঐতিহ্য বিশেষ করে পশ্চিমবঙ্গের চন্দননগর সংরক্ষণ কাজের জন্য ফরাসি সরকার কর্তৃক শেভালিয়ার দে ল'অর্ড্রে দেস আর্টস এট দেস লেট্রেস নিযুক্ত  হন।
টিপনিস ইউনেস্কো বিশ্ব ঐতিহ্যবাহী স্থান দার্জিলিং হিমালয়ান রেলওয়ের ব্যাপক সংরক্ষণ পরিকল্পনা প্রস্তুত করার জন্য ইউনেস্কো বিশেষজ্ঞ দলের অংশ ছিলেন। ২০১৬ সালে ইউরোপীয় ইউনিয়ন তাকে গ্লোবাল কালচারাল লিডার হিসাবে স্বীকৃতি দিয়েছে।
বাঁকুড়া সাম্মিলনি কলেজ
বাঁকুড়া সম্মিলনি কলেজ, ১৯৪৮ সালে প্রতিষ্ঠিত, বাঁকুড়া জেলার প্রাচীনতম কলেজগুলির মধ্যে একটি। এটি মানবিক, বাণিজ্য এবং বিজ্ঞানের স্নাতক কোর্স সরবরাহ করে। এটি ন্যাশনাল অ্যাসেসমেন্ট এবং অ্যাক্রেডিটেশন কাউন্সিল (NAAC) কর্তৃক বি+ বাঁকুড়া বিশ্ববিদ্যালয়ের সাথে বাঁকুড়া জেলার প্রথম স্বীকৃত কলেজ।
সিলভিয়া মাইলস
সিলভিয়া মাইলস (বিবাহপূর্ব শিনভাল্ড;    ৯ সেপ্টেম্বর ১৯২৪ - ১২ জুন ২০১৯) একজন মার্কিন অভিনেত্রী ছিলেন। তিনি মিডনাইট কাউবয় (১৯৬৯) ও ফেয়ারওয়েল, মাই লাভলি (১৯৭৫) চলচ্চিত্রে অভিনয় করে দুইবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
মাইলস নিউ ইয়র্ক সিটির স্থায়ী বাসিন্দা ছিলেন এবং সারাজীবন এখানেই বসবাস করেন। তিনি অসংখ্য অফ-ব্রডওয়ে মঞ্চনাটকে অভিনয় করেন, তন্মধ্যে তার জীবনের উপর ভিত্তি করে নির্মিত ১৯৮১ সালের একক-নারীবিশিষ্ট সঙ্গীতনাট্য ইট্‌স মি, সিলভিয়া! উল্লেখযোগ্য। তার জীবনের উপর নির্মিত প্রামাণ্যচিত্র আই ওয়াজ অলওয়েজ সিলভিয়া নিউ ইয়র্ক সিটির সরকারি টেলিভিশন চ্যানেল ডব্লিউনেট-এর ৫১তম রাজ্য ধারাবাহিকের অংশ হিসেবে প্রচারিত হয়।
প্রারম্ভিক জীবন
মাইলস নিউ ইয়র্ক সিটির গ্রিনউইচ ভিলেজে জন্মগ্রহণ করেন ও বেড়ে ওঠেন। তার মাতা বেল (বিবাহপূর্ব ফেল্ডম্যান) ও পিতা রোবেন শিনভাল্ড একজন ফার্নিচার প্রস্তুতকারক। তিনি তার পিতামাতার দ্বিতীয় কন্যা। তিনি ওয়াশিংটন আরভিং হাই স্কুলে ও পরে অ্যাক্টরস স্টুডিওতে অধ্যয়ন করেন।
কর্মজীবন
মাইলস ১৯৪৭ সালে মঞ্চে অভিনয়ের মধ্য দিয়ে তার কর্মজীবন শুরু করেন। তিনি ১৯৫৪ সাল থেকে টেলিভিশন ও চলচ্চিত্রে কাজ শুরু করেন। ১৯৬০-এর দশকের শুরুতে তিনি দ্য ডিক ভ্যান ডাইক শো-এর একাধিক পর্বে স্যালি রজার্স চরিত্রে অভিনয় করেন। তিনি মিডনাইট কাউবয় (১৯৬৯) চলচ্চিত্রে কাজের সুযোগ পান। এতে মাত্র ছয় মিনিটের পর্দায় উপস্থিতির মধ্য দিয়েই শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি ফেয়ারওয়েল, মাই লাভলি (১৯৭৫) চলচ্চিত্রে পূর্বের চেয়ে আরেকটু বেশি সময় (আট মিনিট) পর্দায় অভিনয় করে তার দ্বিতীয় একাডেমি পুরস্কারের মনোনয়ন লাভ করেন।
ব্যক্তিগত জীবন ও মৃত্যু
১৯৪৮ সালে মাইলস উইলিয়াম মায়ার্সের সাথে বিবাহ বন্ধনে আবদ্ধ হন। দুই বছর পর তাদের বিবাহবিচ্ছেদ ঘটে। ১৯৫২ সালে তিনি জেরাল্ড প্রাইসকে বিয়ে করেন। ১৯৫৮ সালে তাদের বিবাহবিচ্ছেদ ঘটে। ১৯৬৩ সালে তিনি রেডিও ডিস্ক জকি টেড ব্রাউনকে বিয়ে করেন। ১৯৭০ সালে তাদের বিবাহবিচ্ছেদ ঘটে। ব্রাউন উল্লেখ করেন যে মাইলসের সন্তান নেওয়ার কোন ইচ্ছা ছিল না, যা তাদের বিবাহবিচ্ছেদের প্রধান কারণ।
ইব্রাহিমপুর ইউনিয়ন, চাঁদপুর সদর
আয়তন
ইব্রাহিমপুর ইউনিয়নের আয়তন ১১,৮০৫ একর (৪৭.৭৭ বর্গ কিলোমিটার)। এটি আয়তনের দিক থেকে চাঁদপুর জেলার সবচেয়ে বড় ইউনিয়ন।
জনসংখ্যার উপাত্ত
২০১১ সালের পরিসংখ্যান অনুযায়ী ইব্রাহিমপুর ইউনিয়নের জনসংখ্যা ১২,৯৮৩ জন। এর মধ্যে পুরুষ ৭,০২০ জন এবং মহিলা ৫,৯৬৩ জন। মোট পরিবার ২,৫৩৩টি।